ddrg/super_eurlex huggingface dataset:
KIRJALLINEN KYSYMYS E-0288/03 esittäjä(t): Jorge Moreira Da Silva (PPE-DE) komissiolle. C & J Clark — Fábrica de Calçado Lda. -yhtiön Castelo de Paivan kunnassa (Portugali) sijaitsevan kenkätehtaan sulkeminen.



Virallinen lehti nro 011 E , 15/01/2004 s. 0077 - 0077



KIRJALLINEN KYSYMYS E-0288/03 esittäjä(t): Jorge Moreira Da Silva (PPE-DE) komissiolle (7. helmikuuta 2003) Aihe: C & J Clark Fábrica de Calçado Lda. -yhtiön Castelo de Paivan kunnassa (Portugali) sijaitsevan kenkätehtaan sulkeminen Monikansallinen C & J Clark Fábrica de Calçado Lda. -yhtiö ilmoitti 10. tammikuuta 2003 Portugalissa, Castelo de Paivan kunnassa sijaitsevan tehtaansa sulkemisesta, minkä seurauksena tehtaan kaikki 588 työntekijää jäivät työttömiksi. Yhtiö itse perusteli sulkemispäätöstään kengän päällisten tuonnilla Intiasta ja Romaniasta, minkä tavoitteena on kilpailukykyisen hintarakenteen ylläpitäminen (yhtiön hallituksen 10. tammikuuta 2003 antama lehdistötiedote). Vuonna 1988 Castelo de Paivassa toimintansa aloittanut C & J Clark on saanut sekä valtion että yhteisön tukia. Toukokuussa 2000 yhtiö teki kunnan kanssa sopimuksen, jossa se lupasi ylläpitää toimintaansa vähintään vuoteen 2007 saakka, mistä vastineeksi yhtiö sai kunnalta merkittäviä julkisia investointeja. Castelo de Paiva on taloudellisesti erittäin haavoittuva kunta Portugalin sisäosissa ja siten yrityksen sulkemisella on vakavia taloudellisia ja sosiaalisia seurauksia. Ottaen huomioon, että sulkemispäätös on vastoin yritysten sosiaalisen vastuun periaatetta, pyytäisin komissiota vastaamaan seuraaviin kysymyksiin: - Mikä on Castelo de Paivan kunnassa sijaitsevalle C & J Clark Fábrica de Calçado Lda. -yritykselle myönnetyn yhteisön tuen määrä, ja mitkä olivat tuen myöntämispäivämäärät? - Millä ehdoilla yritys sai edellä mainittua yhteisön tukea? - Mikäli C & J Clark-yhtiö ei noudata yhteisön tuen saamiseen liittyviä velvoitteita, mitä komissio aikoo tehdä estääkseen Castelo de Paivan tehtaan sulkemisen sekä varmistaakseen töiden jatkumisen ja siten työpaikkojen säilymisen Castelo de Paivassa? - Mihin poliittisiin toimiin komissio aikoo ryhtyä ehkäistäkseen samankaltaisten, usein toistuvien tilanteiden syntymisen sekä lopulta rangaistakseen näitä yhtiöitä, jotka aloittavat toimintansa Euroopan unionin alueella saadakseen yhteisön tukia mutta jotka kyseisistä tuista saamansa edut erityisesti henkilöstöä koskevat hyödyt hyväksi käytettyään siirtävät toimintansa muualle? Anna Diamantopouloun komission puolesta antamayhteinen vastauskirjallisiin kysymyksiin E-0286/03, E-0287/03,E-0288/03, E-0289/03, E-0290/03, E-0301/03 ja E-0441/03 (12. maaliskuuta 2003) Arvoisien parlamentin jäsenten kannattaa tutustua vastaukseen, jonka komissio on antanut Regina Bastoksen kirjalliseen kysymykseen P-0089/03(1). (1) Katso sivu 67.
KIRJALLINEN KYSYMYS E-1257/03 esittäjä(t): Camilo Nogueira Román (Verts/ALE) komissiolle. Euroopan unionin aloite Yhdistyneiden Kansakuntien merioikeusyleissopimuksen tarkistamiseksi, jotta EU:n rannikkovaltiot voisivat suojautua paremmin.



Virallinen lehti nro 011 E , 15/01/2004 s. 0169 - 0169



KIRJALLINEN KYSYMYS E-1257/03 esittäjä(t): Camilo Nogueira Román (Verts/ALE) komissiolle (3. huhtikuuta 2003) Aihe: Euroopan unionin aloite Yhdistyneiden Kansakuntien merioikeusyleissopimuksen tarkistamiseksi, jotta EU:n rannikkovaltiot voisivat suojautua paremmin Eurooppa-neuvostolle 5. maaliskuuta 2003 antamassaan kertomuksessa(1) Prestigen onnettomuuden seurausten vuoksi toteutettavista toimenpiteistä komissio katsoo, että on tehtävä aloite Yhdistyneiden Kansakuntien merioikeusyleissopimuksen tarkistamiseksi, jotta EU:n rannikkovaltiot voisivat suojautua paremmin, myös 200 meripeninkulman yksinomaisella talousvyöhykkeellä, ympäristölle vaarallisten ja turvallisuusnormien vastaisten alusten kauttakulun aiheuttamilta riskeiltä. Mihin toimiin tämä aloite on johtanut? (1) KOM(2003) 105 lopullinen. Loyola de Palacion komission puolesta antama vastaus (15. toukokuuta 2003) Kuten komissio on useaan otteeseen ilmoittanut, esimerkiksi tiedonannoissaan, jotka se antoi Prestigen onnettomuuden jälkeen joulukuussa 2002 ja maaliskuussa 2003, se aikoo ehdottaa Yhdistyneiden Kansakuntien merioikeusyleissopimuksen tarkistamista, jotta rannikkovaltioiden toimivaltaa merialueiden saastumisen torjuntaan liittyvissä kysymyksissä lisättäisiin. Tämä tavoite on erittäin tärkeä, sillä on kyse Euroopan rantojen suojelemisesta sellaisilta aluksilta, joiden turvatoimet eivät ole tehokkaat ja jotka kuljettavat vaarallisia tai erittäin saastuttavia aineita ja muodostavat siten uhan ympäristölle. Yhdistyneiden Kansakuntien merioikeusyleissopimuksen ehtojen mukaan sopimuksen tarkistaminen ei kuitenkaan ole mahdollista aiemmin kuin marraskuussa 2004, eli kymmenen vuotta sopimuksen voimaantulosta. Tällä hetkellä on hyvin merkittävää myös se, miten Kansainvälinen merenkulkujärjestö vastaanottaa unionin ehdotukset meren saastumisen torjunnassa (ehdotus Marpolin yleissopimuksen tarkistamiseksi).
KIRJALLINEN KYSYMYS E-1871/03 esittäjä(t): Christopher Huhne (ELDR) komissiolle. Takaisin saaminen.



Virallinen lehti nro 011 E , 15/01/2004 s. 0236 - 0236



KIRJALLINEN KYSYMYS E-1871/03 esittäjä(t): Christopher Huhne (ELDR) komissiolle (6. kesäkuuta 2003) Aihe: Takaisin saaminen Uskooko komissio, että rajat ylittävä luotonanto voi kasvaa merkittävästi ilman toimenpiteitä, joiden avulla voidaan arvioida laiminlyötyjen lainojen takaisin saamisen aikataulua ja takaisin saatujen lainojen suhteellista lukumäärää? David Byrnen komission puolesta antamayhteinen vastauskirjallisiin kysymyksiin E-1870/03 ja E-1871/03 (15. heinäkuuta 2003) Takaisinperintään liittyvät vaikeudet voivat todellakin olla este rajatylittävien kulutusluottojen myöntämiselle. Kuluttajille myönnettäviä luottoja koskevassa direktiiviehdotuksessa(1) päähuomio kohdistetaan kuitenkin sääntöihin, joita sovelletaan kuluttajille tarjottaviin luottosopimuksiin. Ehdotuksessa ei pyritä yhdenmukaistamaan velkojen perinnässä noudatettavia yleisiä menettelyjä eikä korvausvaateiden kansallisia täytäntöönpanomenettelyjä. Tämän vuoksi komissio ei tällä hetkellä aio laatia arvoisan parlamentin jäsenen ehdottamia arvioita. Koska useimmat kulutusluottoihin liittyvät laiminlyödyt velat ovat kuitenkin riitauttamattomia vaateita, komissio tarkastelee tätä kysymystä vuonna 2002 tekemässään ehdotuksessa neuvoston asetukseksi riitauttamattomista vaateista(2). Lisäksi komissio laati vuonna 2002 vihreän kirjan eurooppalaiseen maksusuoritusmääräykseen sovellettavasta yhtenäisestä tai yhdenmukaistetusta menettelystä(3). Tavoitteena on ottaa käyttöön erityinen riidattomien oikeudenkäyntien nopea ratkaisumenettely, jota voidaan soveltaa kaikissa jäsenvaltioissa. Tähän vihreään kirjaan liittyvä kuuleminen päättyi 31. toukokuuta 2003. Julkinen kuulemistilaisuus järjestettiin 26. kesäkuuta 2003 Brysselissä(4), ja sen tuloksia tarkastellaan parhaillaan. (1) Ehdotus Euroopan parlamentin ja neuvoston direktiiviksi kuluttajille myönnettäviä luottoja koskevien jäsenvaltioiden lakien, asetusten ja hallinnollisten määräysten yhdenmukaistamisesta (EYVL C 331 E, 31.12.2002). (2) Ehdotus neuvoston asetukseksi riitauttamattomia vaateita koskevan eurooppalaisen täytäntöönpanomääräyksen käyttöönotosta (EYVL C 203 E, 27.8.2002). (3) KOM(2002) 746 lopullinen. (4) Charlemagne-rakennus Rue de la Loi, 170 1040 Bryssel kirjautumislomake: http://europa.eu.int/comm/justice_home/news/consulting_public/docs/regis_form_260603_en.doc.
KIRJALLINEN KYSYMYS P-2030/03 esittäjä(t): Jaime Valdivielso de Cué (PPE-DE) komissiolle. Maantieteellinen tienkäyttömaksu.



Virallinen lehti nro 280 E , 21/11/2003 s. 0187 - 0188



KIRJALLINEN KYSYMYS P-2030/03 esittäjä(t): Jaime Valdivielso de Cué (PPE-DE) komissiolle (12. kesäkuuta 2003) Aihe: Maantieteellinen tienkäyttömaksu Ranskan viranomaiset ovat ilmoittaneet aikovansa periä kaikilta sen alueella liikennöiviltä raskailta ajoneuvoilta niin sanotun maantieteellisen tienkäyttömaksun, vaikka Ranskan moottoriteillä peritään jo tienkäyttömaksut. Maksu merkitsisi selvää häiriötä sisämarkkinoiden asianmukaisessa toiminnassa. Mihin toimiin komissio aikoo ryhtyä Ranskan suhteen taatakseen sisämarkkinoiden asiamukaisen toiminnan, jos maantieteellinen tienkäyttömaksu otetaan käyttöön? Missä määrin maksun käyttöönotto voisi olla vastoin periaatetta, jonka mukaan Euroopan unionissa ei saa syrjiä kansalaisuuden perusteella? Miten maksu vaikuttaisi tavaroiden vapaaseen liikkuvuuteen? Loyola de Palacion komission puolesta antama vastaus (16. heinäkuuta 2003) Komissio pyytää kunnianarvoisaa jäsentä tutustumaan vastaukseen, jonka komissio antoi Perez Alvarezin esittämään suulliseen kysymykseen H-0383/03 kyselytunnilla parlamentin heinäkuun 2003 istuntojaksolla(1). (1) Kirjallinen vastaus 1.7.2003.
KIRJALLINEN KYSYMYS E-0287/03 esittäjä(t): Joaquim Piscarreta (PPE-DE) komissiolle. C & J Clark — Fábrica de Calçado Lda. -yhtiön Castelo de Paivan kunnassa (Portugali) sijaitsevan kenkätehtaan sulkeminen.



Virallinen lehti nro 011 E , 15/01/2004 s. 0076 - 0077



KIRJALLINEN KYSYMYS E-0287/03 esittäjä(t): Joaquim Piscarreta (PPE-DE) komissiolle (7. helmikuuta 2003) Aihe: C & J Clark Fábrica de Calçado Lda. -yhtiön Castelo de Paivan kunnassa (Portugali) sijaitsevan kenkätehtaan sulkeminen Monikansallinen C & J Clark Fábrica de Calçado Lda. -yhtiö ilmoitti 10. tammikuuta 2003 Portugalissa, Castelo de Paivan kunnassa sijaitsevan tehtaansa sulkemisesta, minkä seurauksena tehtaan kaikki 588 työntekijää jäivät työttömiksi. Yhtiö itse perusteli sulkemispäätöstään kengän päällisten tuonnilla Intiasta ja Romaniasta, minkä tavoitteena on kilpailukykyisen hintarakenteen ylläpitäminen (yhtiön hallituksen 10. tammikuuta 2003 antama lehdistötiedote). Vuonna 1988 Castelo de Paivassa toimintansa aloittanut C & J Clark on saanut sekä valtion että yhteisön tukia. Toukokuussa 2000 yhtiö teki kunnan kanssa sopimuksen, jossa se lupasi ylläpitää toimintaansa vähintään vuoteen 2007 saakka, mistä vastineeksi yhtiö sai kunnalta merkittäviä julkisia investointeja. Castelo de Paiva on taloudellisesti erittäin haavoittuva kunta Portugalin sisäosissa ja siten yrityksen sulkemisella on vakavia taloudellisia ja sosiaalisia seurauksia. Ottaen huomioon, että sulkemispäätös on vastoin yritysten sosiaalisen vastuun periaatetta, pyytäisin komissiota vastaamaan seuraaviin kysymyksiin: - Mikä on Castelo de Paivan kunnassa sijaitsevalle C & J Clark Fábrica de Calçado Lda. -yritykselle myönnetyn yhteisön tuen määrä, ja mitkä olivat tuen myöntämispäivämäärät? - Millä ehdoilla yritys sai edellä mainittua yhteisön tukea? - Mikäli C & J Clark-yhtiö ei noudata yhteisön tuen saamiseen liittyviä velvoitteita, mitä komissio aikoo tehdä estääkseen Castelo de Paivan tehtaan sulkemisen sekä varmistaakseen töiden jatkumisen ja siten työpaikkojen säilymisen Castelo de Paivassa? - Mihin poliittisiin toimiin komissio aikoo ryhtyä ehkäistäkseen samankaltaisten, usein toistuvien tilanteiden syntymisen sekä lopulta rangaistakseen näitä yhtiöitä, jotka aloittavat toimintansa Euroopan unionin alueella saadakseen yhteisön tukia mutta jotka kyseisistä tuista saamansa edut erityisesti henkilöstöä koskevat hyödyt hyväksi käytettyään siirtävät toimintansa muualle? Anna Diamantopouloun komission puolesta antamayhteinen vastauskirjallisiin kysymyksiin E-0286/03, E-0287/03,E-0288/03, E-0289/03, E-0290/03, E-0301/03 ja E-0441/03 (12. maaliskuuta 2003) Arvoisien parlamentin jäsenten kannattaa tutustua vastaukseen, jonka komissio on antanut Regina Bastoksen kirjalliseen kysymykseen P-0089/03(1). (1) Katso sivu 67.
KIRJALLINEN KYSYMYS E-1059/03 esittäjä(t): Roberta Angelilli (UEN) komissiolle. Ternin kunnan käyttämät Life III (viides ympäristöä, kestävää kehitystä sekä ympäristöalan koulutusta ja valistusta koskeva toimintaohjelma) -ohjelmasta myönnetyt varat.



Virallinen lehti nro 280 E , 21/11/2003 s. 0104 - 0104



KIRJALLINEN KYSYMYS E-1059/03 esittäjä(t): Roberta Angelilli (UEN) komissiolle (28. maaliskuuta 2003) Aihe: Ternin kunnan käyttämät Life III (viides ympäristöä, kestävää kehitystä sekä ympäristöalan koulutusta ja valistusta koskeva toimintaohjelma) -ohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Ternin kunta, tarvitsevat kipeästi unionin varoja ympäristönsuojeluun. Voisiko komissio näin ollen vastata seuraaviin kysymyksiin: 1. Onko Ternin kunta esittänyt Life III (viides ympäristöä, kestävää kehitystä sekä ympäristöalan koulutusta ja valistusta koskeva toimintaohjelma) -ohjelmaa koskevia hankkeita? 2. Onko Ternin kunta saanut rahoitusta kyseisiin hankkeisiin? 3. Onko kyseiset varat käytetty? Margot Wallströmin komission puolesta antamayhteinen vastauskirjallisiin kysymyksiin E-0835/03, E-0887/03, E-1047/03, E-1048/03,E-1049/03, E-1050/03, E-1051/03, E-1052/03, E-1053/03, E-1054/03,E-1055/03, E-1056/03, E-1057/03, E-1058/03 ja E-1059/03 (5. toukokuuta 2003) Komissio voi ilmoittaa parlamentin jäsenelle vastauksena edellä mainittuihin kysymyksiin, että Frosinonen, Fiumicinon, Anconan, Carraran, Livornon, Maceratan, Perugian, Pesaron, Pisan, Pistoian, Sienan ja Ternin kunnat eivät ole esitelleet yhtään LIFE III -ohjelmaan kuuluvaa yhteisrahoitushanketta. Tämä koskee vuoden 2003 valintakierrosta. Firenzen kunta ehdotti vuonna 2002 kaksi LIFE III -ohjelmaan kuuluvaa yhteisrahoitushanketta, joille ei saatu rahoitusta. Vuosina 2000 ja 2003 se ei tehnyt yhtään hanke-ehdotusta. Massan kunta ehdotti vuonna 2000 yhtä LIFE III -ohjelmaan kuuluvaa yhteisrahoitushanketta, jolle ei saatu rahoitusta. Vuosina 2002 ja 2003 se ei tehnyt yhtään hanke-ehdotusta. Praton kunta ei ehdottanut vuosina 2000 ja 2002 yhtään LIFE III -ohjelmaan kuuluvaa yhteisrahoitushanketta. Vuonna 2003 se jätti yhden hanke-ehdotuksen. Sen arviointimenettely on parhaillaan käynnissä ja saatetaan päätökseen syyskuussa 2003. Kuudennen ympäristöä koskevan toimintaohjelman puitteissa ei ole suunnitteilla yhteisön rahoitusta. Mikään kysyjän mainitsemista kunnista ei ole käyttänyt yhteisön rahoitusta ympäristökasvatus- ja valistustoimiin vuodesta 2000 lähtien.
KIRJALLINEN KYSYMYS E-1701/03 esittäjä(t): Ian Hudghton (Verts/ALE) komissiolle. Vakiintuneet kasviperäiset lääkevalmisteet.



Virallinen lehti nro 280 E , 21/11/2003 s. 0175 - 0176



KIRJALLINEN KYSYMYS E-1701/03 esittäjä(t): Ian Hudghton (Verts/ALE) komissiolle (22. toukokuuta 2003) Aihe: Vakiintuneet kasviperäiset lääkevalmisteet Komissio hylkäsi vakiintuneista kasviperäisistä lääkevalmisteista annettuun direktiiviin tehdyn tarkistuksen 13. Ison-Britannian kukkauutteen tuottajien yhdistys (UK Flower Essence Producers Association) uskoo, että tämä uhkaa Bach-kukkaterapiaa ja siihen liittyviä tuotteita. Voiko komissio kommentoida yhdistyksen seuraavia huolia: 1. Direktiivin vaatimat valmistusmenetelmät johtavat siihen, että Bach-kukkaterapian tuotteet tullaan luokittelemaan virheellisesti kukkauutteeksi ja näin ollen tehottomiksi kukkauutteiksi. 2. Vaadittu valmistusmenetelmä on vahingollinen perinteiselle kukkauutteen valmistusmenetelmälle. Vaikka Nelson Bachin kaltaiset tuotteet otettaisiin mukaan direktiiviin, niitä ei voitaisi enää luokitella kukkauutteeksi. Ne voitaisiin luokitella homeopaattisiksi, mutta ainakaan Trades Description Actin mukaan niitä ei enää voitaisi markkinoida Bach-kukkaterapiana, koska niitä ei ole valmistettu tavalla, jonka Edward Bach laati vuonna 1936. 3. Bach-kukkaterapian valikoimassa on paljon yrttejä, joita ei ole kelpuutettu sallittujen aineiden luetteloon (esimerkiksi Star of Bethlehem). Tämä hävittäisi perinteisten tuotteiden listan. Voiko komissio kommentoida yhdistyksen suurta huolta siitä, että direktiivi vaikuttaa voimakkaasti Bach-kukkaterapiaan ja tuhoaa tätä perinteistä Ison-Britannian teollisuutta ja saa aikaan laajoja taloudellisia seurauksia? Erkki Liikasen komission puolesta antama vastaus (23. kesäkuuta 2003) Komission ehdotuksella parlamentin ja neuvoston direktiiviksi, jolla muutetaan direktiiviä 2001/83/EY(1) kasviperäisten lääkevalmisteiden osalta, pyritään tarjoamaan yhdenmukaiset oikeudelliset puitteet näille lääkevalmisteille, poistamaan niiden osalta eri jäsenvaltioiden välillä olevat erot ja näin helpottamaan tällaisten tuotteiden vapaata liikkuvuutta yhtenäismarkkinoilla. Direktiivin 2001/83 EY 1 artiklassa määritellään kasviperäinen lääkevalmiste. Pitkään käytössä olleiden vakiintuneiden kasviperäisten lääkevalmisteiden määritelmä annetaan kasviperäisiä lääkevalmisteita koskevassa komission ehdotuksessa. Tämä määritelmä vastaa Euroopan neuvoston Euroopan farmakopeassa sovittua tieteellistä määritelmää. Mitä tulee parlamentin tarkistukseen 13 ja Britannian kukkauutteen tuottajien yhdistyksen (British Flower Essence Producers Association) esille tuomaan ongelmaan, komissio katsoo, että Bach-kukkaterapian tuotteita voitaisiin uuden direktiivin voimaantulon jälkeenkin säädellä yhteisössä samoin edellytyksin kuin aiemminkin, sillä näitä tuotteita ei markkinoida lääkevalmisteina eikä pitkään käytössä olleina vakiintuneina kasviperäisinä lääkevalmisteina. (1) Ihmisille tarkoitettuja lääkkeitä koskevista yhteisön säännöistä 6. marraskuuta 2001 annettu Euroopan parlamentin ja neuvoston direktiivi 2001/83/EY, EYVL L 311, 28.11.2001.
KIRJALLINEN KYSYMYS E-0361/03 esittäjä(t): Roberta Angelilli (UEN) komissiolle. Rooman kaupungin Newco-niminen holding-yhtiö — kilpailulainsäädännön rikkomista koskeva epäily.



Virallinen lehti nro 280 E , 21/11/2003 s. 0051 - 0052



KIRJALLINEN KYSYMYS E-0361/03 esittäjä(t): Roberta Angelilli (UEN) komissiolle (12. helmikuuta 2003) Aihe: Rooman kaupungin Newco-niminen holding-yhtiö kilpailulainsäädännön rikkomista koskeva epäily Rooman kaupunginhallitus valmisteli syyskuussa 2002 päätösehdotuksen, jonka aiheena oli kaikkia sellaisia yhtiöitä, joissa Rooman kaupungilla on osakkuus, yhteisesti hoitavan osakeyhtiön perustaminen. Kyseinen toimenpide pitäisi saattaa päätökseen luovuttamalla 83 kaupungin valvoman yhtiön osakkuudet perustettavalle yhtiölle, jonka osakkeista kaupunki omistaisi 97 prosenttia. Koska uuden yhtiön tarkoituksena on hoitaa kaupungin irtainta ja kiinteää omaisuutta sekä tarjota luonteeltaan julkisia palveluja, kyseinen toimenpide synnyttänee epäilyksiä siitä, onko se kilpailulainsäädännön ja yritysten keskittymistä koskevan lainsäädännön mukainen. Uuden holding-yhtiön pitäisi omistaa kaupungilta saamansa osakesiirron ansiosta merkittävä osa kaikista niistä yrityksistä, jotka nykyään tarjoavat julkisia palveluja Rooman kaupungin puolesta. Holding-yhtiön itsensä tehtävänä olisi kuitenkin yhtiösäännön mukaan tarjota palveluja Rooman kaupungille ja sen valvomille yhtiöille. Jäljelle jäävät 3 prosenttia omistaisi Risorse per Roma S.p.A. -niminen yhtiö, joka myös kuuluu kaupungin ja siten tulevan holding-yhtiön valvomiin yhtiöihin. Näin se kuuluisi yhtiöön, joka puolestaan omistaa 96,94 prosenttia edellä mainitusta yhtiöstä, mikä mahdollistaisi eräänlaisen omien osakkeiden merkinnän. Voiko komissio edellä esitetyn perusteella vastata seuraaviin kysymyksiin: 1. Rikkooko perustettavan yhtiön yhtiösäännössä esitetty tavoite EY:n perustamissopimuksen 81 ja 82 artiklaa, asetusta (ETY) N:o 4064/89(1) ja asetusta (EY) N:o 1310/97(2)? 2. Rikkooko edellä mainittu osakkeiden siirto yritysoikeutta koskevaa yhteisön lainsäädäntöä, etenkin direktiiviä 77/91/ETY(3) ja tässä tapauksessa 18 artiklaa? 3. Voiko komissio antaa asiaa koskevan lausunnon? (1) EYVL L 395, 30.12.1989, s. 1. (2) EYVL L 180, 9.7.1997, s. 1. (3) EYVL L 26, 31.1.1977, s. 1. Mario Montin komission puolesta antama vastaus (28. maaliskuuta 2003) 1. Komissio pahoittelee, ettei se pysty vastaamaan kysymykseen EY:n perustamissopimuksen kilpailusääntöjen rikkomisesta, koska sillä ole riittävästi tietoja. 2. Toimitettujen tietojen perusteella ei ole mahdollista ottaa kantaa siihen, onko toimenpide yhdenmukainen yhteisön yritysoikeuden kanssa, erityisesti 13 päivänä joulukuuta 1976 annetun neuvoston direktiivin 77/91/ETY(1) ja varsinkin sen 18 artiklan kanssa. 3. Ks. vastaukset kysymyksiin 1 ja 2. (1) Toinen neuvoston direktiivi 77/91/ETY, annettu 13 päivänä joulukuuta 1976, niiden takeiden yhteensovittamisesta samanveroisiksi, joita jäsenvaltioissa vaaditaan perustamissopimuksen 58 artiklan 2 kohdassa tarkoitetuilta yhtiöiltä niiden jäsenten sekä ulkopuolisten etujen suojaamiseksi osakeyhtiöitä perustettaessa sekä niiden pääomaa säilytettäessä ja muutettaessa.
KIRJALLINEN KYSYMYS E-1057/03 esittäjä(t): Roberta Angelilli (UEN) komissiolle. Praton kunnan käyttämät Life III (viides ympäristöä, kestävää kehitystä sekä ympäristöalan koulutusta ja valistusta koskeva toimintaohjelma) -ohjelmasta myönnetyt varat.



Virallinen lehti nro 280 E , 21/11/2003 s. 0103 - 0103



KIRJALLINEN KYSYMYS E-1057/03 esittäjä(t): Roberta Angelilli (UEN) komissiolle (28. maaliskuuta 2003) Aihe: Praton kunnan käyttämät Life III (viides ympäristöä, kestävää kehitystä sekä ympäristöalan koulutusta ja valistusta koskeva toimintaohjelma) -ohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Praton kunta, tarvitsevat kipeästi unionin varoja ympäristönsuojeluun. Voisiko komissio näin ollen vastata seuraaviin kysymyksiin: 1. Onko Praton kunta esittänyt Life III (viides ympäristöä, kestävää kehitystä sekä ympäristöalan koulutusta ja valistusta koskeva toimintaohjelma) -ohjelmaa koskevia hankkeita? 2. Onko Praton kunta saanut rahoitusta kyseisiin hankkeisiin? 3. Onko kyseiset varat käytetty? Margot Wallströmin komission puolesta antamayhteinen vastauskirjallisiin kysymyksiin E-0835/03, E-0887/03, E-1047/03, E-1048/03,E-1049/03, E-1050/03, E-1051/03, E-1052/03, E-1053/03, E-1054/03,E-1055/03, E-1056/03, E-1057/03, E-1058/03 ja E-1059/03 (5. toukokuuta 2003) Komissio voi ilmoittaa parlamentin jäsenelle vastauksena edellä mainittuihin kysymyksiin, että Frosinonen, Fiumicinon, Anconan, Carraran, Livornon, Maceratan, Perugian, Pesaron, Pisan, Pistoian, Sienan ja Ternin kunnat eivät ole esitelleet yhtään LIFE III -ohjelmaan kuuluvaa yhteisrahoitushanketta. Tämä koskee vuoden 2003 valintakierrosta. Firenzen kunta ehdotti vuonna 2002 kaksi LIFE III -ohjelmaan kuuluvaa yhteisrahoitushanketta, joille ei saatu rahoitusta. Vuosina 2000 ja 2003 se ei tehnyt yhtään hanke-ehdotusta. Massan kunta ehdotti vuonna 2000 yhtä LIFE III -ohjelmaan kuuluvaa yhteisrahoitushanketta, jolle ei saatu rahoitusta. Vuosina 2002 ja 2003 se ei tehnyt yhtään hanke-ehdotusta. Praton kunta ei ehdottanut vuosina 2000 ja 2002 yhtään LIFE III -ohjelmaan kuuluvaa yhteisrahoitushanketta. Vuonna 2003 se jätti yhden hanke-ehdotuksen. Sen arviointimenettely on parhaillaan käynnissä ja saatetaan päätökseen syyskuussa 2003. Kuudennen ympäristöä koskevan toimintaohjelman puitteissa ei ole suunnitteilla yhteisön rahoitusta. Mikään kysyjän mainitsemista kunnista ei ole käyttänyt yhteisön rahoitusta ympäristökasvatus- ja valistustoimiin vuodesta 2000 lähtien.